hu hu hu hu hu hu en hu hu hu hu hu hu hu hu hu hu hu en hu hu hu hu hu hu hu hu hu hu en hu hu hu en hu en hu en hu hu de hu hu hu hu hu hu hu hu hu hu hu hu hu en hu hu de hu de hu de pt hu en hu pt hu hu hu hu es hu hu hu en de hu en de hu en de hu hu hu hu hu hu hu hu hu hu en hu hu hu hu en en en en en en en en en en en en
Harap, karmol, támad! Mi a teendő, ha agresszív a cica? - Macskamenta Klub
Egy csipetnyi dorombolás, szeretettel fűszerezve…
Csak a konyhapultra ne! Tuti tippek a macskamentes konyhapultért
Segítség, nem dorombol a cicám! Miért?
Miért harap meg a macskám? Tuti tippek a támadás megelőzésére
Harap, karmol, támad! Mi a teendő, ha agresszív a cica?
Ki ne vágyna bújós, odaadó és szeretetteljes cicára? Nem mindenki számára valósul meg ez az álomkép, mert bizony elég gyakran megesik, hogy legkedvesebb cicatársunk karmolással, harapással, vagy támadással mutatja ki felénk érzelmeit. Hogy ez mi miatt történik és mihez lehet vele kezdeni? Mutatjuk!
Ahhoz, hogy megértsük a cicák agresszióját, először ismernünk kell annak fajtáit és ennek tudatában már sokkal könnyebb lesz azt is behatárolni, hogy mi miatt lesz egy édes szőrgombócból esetenként tomboló fenevad. A viselkedéskutatók a cica agresszióját tíz típusba sorolták, azonban nekünk elég csak a leggyakoribbakat átnézni és megvizsgálni ahhoz, hogy egy egész pontos képet kapjunk.
A sarokba szorított és ijedt cica választja a leginkább a védekező agressziót megoldásként, hogy szorult helyzetéből szabaduljon. Minden cicagazdi ismeri azt a jelenséget, amikor a cica szőre az égnek áll, a farkát üvegmosókefévé felfújja és morogva nekiugrik a másik cicának, vagy egy számára ijedtséget előidéző tárgynak. Ilyenkor nem lát más menekülő utat, csak azt, hogy nagyobbnak, félelmetesebbnek mutassa magát és ő kerekedjen felül az adott helyzetben.
A cicák világában általában komoly jelentőséggel bír a hierarchia. Míg egyes cicákat ez jó dolgukban teljesen hidegen hagyja, másoknál olyannyira elhatalmasodik, hogy még a gazdinak is ellátják a baját (hogy tudja hol a helye), vagy a család többi cicáját terrorizálják. A macska ilyenkor egy képzeletbeli hierarchia létrán próbál előre (és minél feljebb) jutni, ehhez pedig szóbeli tárgyalókészség hiányában csak a megfélemlítést és az erőszakot tudja alkalmazni meggyőző érvként.
Ez az agressziófajta talán a legnehezebb, amit fülön lehet csípni, hiszen látszólag ok nélkül támad, karmol és harap a cica, elsőre semmilyen összefügést nem mutat a viselkedése semmivel. Az átirányított agresszió esetében ugyanis nem a gazdi, vagy egy másik cica a célpont, ők csak közvetetten érintettek. Az agressziót valami egészen más váltja ki a cicánál, egy olyan külső tényező, objektum, tárgy, helyzet, ami ellen nem tudja a haragját kifejezni, stresszt okoz a számára, így talál magának egy „bűnbakot”, vagy vétlen áldozatot.
Mit lehet tenni a cica agresszióval?
Mint minden, cicát érintő furcsa viselkedésnél először is irány az állatorvos, hogy kizárásra kerüljenek a különböző egészségügyi problémák, melyek ilyen módon is megnyilvánulhatnak. Ha a cica egészséges, akkor a cikkünkben leírtak alapján igyekezni kell beazonosítani az agresszió fajtáját és ha lehetőség van rá, meg kell szüntetni a kiváltó problémát.
Mivel minden cicaagresszió egyjajta stresszhelyzethez köthető, ezért a szorongást mindenképpen csökkenteni kell. Ha megfigyeled a cicád ilyenkor, biztos előbb, vagy utóbb rájössz arra is, hogy a támadás előtt milyen jeleket, üzeneteket továbbít feléd a testbeszédével, ami már arra irányul, hogy felgyülemlett benne a feszültség (izomrángás, farokmozdulatok, összehúzott szemek, morgás, vagy egyéb furcsa hangok stb.). Amikor ilyet tapasztalsz, akkor első körben igyekezz elterelni a figyelmét, pl. játékkal, helyzetváltoztatással, váratlan hanghatással. A zajkeltés akkor is megoldás, ha két cica feszül egymásnak, hiszen ezzel megzavarod, kimozdítod őket az adott helyzetből és nem engeded, hogy tovább sűrűsödjenek a viharfelhők. Nagyon figyelj rá kérlek, hogy higgadt maradj és ne emeld fel a hangod, hiszen ezzel nemhogy csökkented, mindinkább fokozod a feszültséget. A cicák ezernyi érzékeny radarral vannak felszerelkezve, villámgyorsan kiszúrják és érzik a benned zajló érzelmi változásokat és átveszik ezeknek az érzelmi hullámoknak a rezgését.
Természetesen tisztában vagyunk vele, hogy vannak olyan esetek, amikor a fent leírt praktikák nem feltétlenül segítenek, de talán ezeknek az ismereteknek a birtokában a viselkedés feltárása könnyebbé válik. Ha még bővebben szeretnél olvasni a cicák agressziójáról, akkor ajánlom figyelmedbe az alábbi írásunkat is IDE kattintva, amiben annak járunk utána, hogy mi a helyzet akkor, ha simogatás, vagy játék közben támad a macsek és hogy tudjuk róla leszoktatni!
Kipróbáltad és segített? Vagy valamilyen másmilyen trükköd van? Oszd meg velem bátran, írj egy e-mailt, vagy egy hozzászólást a Facebook oldalunkon, ahol minden kedden várlak egy Kérdezz-felelek bejegyzéssel, ami alatt mindent megbeszélhetünk!
Ezeket is szeretni fogod!
Készíts tökös jutalomfalatot a cicádnak! – Gyors, könnyű és egészséges macskacsemege recept Halloweenre!
Segítség, nem dorombol a cicám! Miért?
Amit az idős macskák gondozásáról tudnod kell!
“Akármilyen rövid a pillanat, mely része a mellettünk élő állatok életének, felélénkíti a miénket, és minden szempontból jobbá, tartalmasabbá teszi azt.”
Az Adatkezelési Tájékoztató-ban foglaltakat elolvastam, megértettem és tudomásul vettem.
Hozzájárulok hogy a Macskamenta Klub hírlevelet küldjön nekem.
Ha Ön ember, hagyja üresen ezt a mezőt:
Cicahoroszkóp – BIKA (április 21-május 21)
Macskák és színek pro és kontra – Így (nem) látják a cicák a színeket!
15 legcukibb macskás pillanat képekben
Nézz szét itt is!
© 2022 Macskamenta Blog - Általános szerződési feltételek | Adatvédelem | Jogi nyilatkozat | Médiaajánlat | Impresszum
A weboldal cookie-kat (sütiket) használ a felhasználói élmény növelése és statisztikai célokból. A weboldal által használt cookie-k személyes adatgyűjtéséhez hozzájárulok. Adatkezelési tájékoztató
ELFOGADOM NEM FOGADOM EL
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.